Oficiālais Vēstnesis L 098 , 15/04/1997 Lpp. 0015 - 0016



Komisijas Lēmums (1997. gada 25. marts), ar ko principā atzīst, ka sīkākai izpētei ir iesniegta pilna dokumentācija, lai Pseudomonas chlororaphis iespējami iekļautu I pielikumā Padomes Direktīvai 91/414/EEK par augu aizsardzības līdzekļu laišanu tirgū (Dokuments attiecas uz EEZ) (97/248/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 96/68/EK [2], un jo īpaši tās 6. panta 3. punktu, tā kā Padomes Direktīva 91/414/EEK paredzēja izstrādāt tādu Kopienas aktīvo vielu sarakstu, ko atļauts iekļaut augu aizsardzības līdzekļu sastāvā; tā kā 1994. gada 15. decembrī Svenska Lantmännen iesniedza Zviedrijas iestādēm dokumentāciju, lai aktīvo vielu Pseudomonas chlororaphis iekļautu direktīvas I pielikumā; tā kā Zviedrijas iestādes iesniedza Komisijai dokumentācijas pabeigtības pirmās pārbaudes rezultātus attiecībā uz II pielikumā paredzētajām datu un informācijas prasībām un - vismaz vienam augu aizsardzības līdzeklim, kas satur attiecīgo aktīvo vielu – attiecībā uz minētās direktīvas III pielikuma prasībām; tā kā pēc tam saskaņā ar 6. panta 2. punkta noteikumiem iesniedzējs iesniedza dokumentāciju Komisijai un citām dalībvalstīm; tā kā dokumentāciju iesniedza izskatīšanai Pastāvīgajai augu veselības komitejai darba grupas "tiesību akti" sanāksmē 1996. gada 20. martā; tā kā direktīvas 6. panta 3. punkts pieprasa oficiālu apstiprinājumu Kopienas līmenī, ka dokumentācija principā atbilst II pielikumā paredzētajām prasībām attiecībā uz datiem un informāciju, un - vismaz vienam augu aizsardzības līdzeklim, kura sastāvā ir attiecīgā aktīvā viela – direktīvas III pielikuma prasībām; tā kā minētā informācija ir vajadzīga, lai turpinātu dokumentācijas sīkāku pārbaudi, kā arī, lai dalībvalstīm dotu iespēju izsniegt pagaidu atļauju augu aizsardzības līdzekļiem, kas satur aktīvo vielu, ievērojot direktīvas 8. panta 1. punktā paredzētos nosacījumus un jo īpaši nosacījumu par aktīvās vielas un augu aizsardzības līdzekļa sīkāku novērtējumu saistībā ar direktīvas prasībām; tā kā šāds lēmums nekavē pieprasīt papildu datus vai informāciju no iesniedzēja, ja sīkākas pārbaudes laikā izrādās, ka šāda informācija vai dati ir vajadzīgi, lai pieņemtu lēmumu; tā kā dalībvalstis un Komisija ir vienojušās, ka Zviedrija turpinās dokumentācijas sīkāku izpēti un pēc iespējas ātrāk - vēlākais viena gada laikā - darīs Komisijai zināmus pārbaudes secinājumus, pievienojot ieteikumus par aktīvās vielas iekļaušanu vai neiekļaušanu un visus ar to saistītos nosacījumus; tā kā pēc šā ziņojuma saņemšanas sīkāku pārbaudi Pastāvīgajā augu veselības komitejā turpinās veikt eksperti no visām dalībvalstīm; tā kā šajā lēmumā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Dokumentāciju, ko Svenska Lantmännen ir iesniegusi Komisijai un dalībvalstīm, lai Pseudomonas chlororaphis kā aktīvo vielu iekļautu Direktīvas 91/414/EEK I pielikumā, un ko 1996. gada 20. martā nosūtīja Pastāvīgajai augu aizsardzības komitejai izskatīšanai, principā uzskata par atbilstīgu II pielikumā paredzētajām datu un informācijas prasībām un – vienam augu aizsardzības līdzeklim, kas satur aktīvo vielu – direktīvas III pielikuma prasībām. 2. pants Šis lēmums ir adresēts dalībvalstīm. Briselē, 1997. gada 25. martā Komisijas vārdā — Komisijas loceklis Franz Fischler [1] OV L 230, 19.8.1991., 1. lpp. [2] OV L 277, 30.10.1996., 25. lpp. --------------------------------------------------